Una arna ye una estructura zarrada en a quala qualques especies d'abellas d'o subchenero Apis viven y crían a as suyas crietas. Encara que a parola arna s'usa comunament pa describir o niedo de qualsiquier colonia d'abellas, a literatura scientifica y profesional distingue o niedo de l'arna. Niedo s'utiliza pa charrar sobre colonias que s'alochan en cavidatz naturals u artificials u que son penchadas y exposadas. Arna s'utiliza pa describir una estructura artificial feita por l'hombre pa auespar un niedo d'abellas. Quantas especies d'Apis viven en colonias, pero pa la producción de miel, Apis mellifera y Apis cerana son as prencipals especies que se mantienen en arnas.